આપણે જે પ્રથમ કિસ્સાની વાત કરી તેમાં મૂળ સમસ્યા સાથે માત્ર બ્રહ્મ અને વાયવ્યનો દોષ હતો તેથી તે થોડાંક સાજાં થાય અને પાછાં વાહન ચલાવવા પ્રયત્ન કરતાં. અંતે લાંબા સમય સુધી પથારીમાં રહેવું પડ્યું. જયારે ઘરની અન્ય જગ્યાઓ હકારાત્મક હોય ત્યારે અકસ્માતનું પ્રમાણ ચોક્કસપણે ઓછું થઇ જાય છે અને તેની માત્રા પણ. આપણેસંભાળીએ છીએ કે ગાડી જોઇને લાગે નહીં કે કોઈ બચી ગયું હોય પણ તેમનો બચાવ થઇ ગયો છે ત્યારે હકારાત્મક ઊર્જાનો પ્રભાવ જોવા મળે છે. દરેકના જીવનમાં ક્યારેક તો નાનોમોટો અકસ્માત થયો જ હોય છે. પણ બધાના મકાનમાં નૈરુત્યનો દોષ હોય તે જરૂરી નથી. વાયવ્યનો દોષ હોય ત્યારે મુસાફરી દરમ્યાન અકસ્માતની સંભાવના રહે છે. અગ્નિમાં ત્રાંસ હોય ત્યારે અથવા અગ્નિમાં જમીનનું લેવલ ઇશાન કરતા નીચું અને નૈરુત્ય કરતાં ઊંચું હોય ત્યારે નારીને તકલીફ પડે અથવાં હાડકાંને તકલીફ પડે તેવો અકસ્માત થઇ શકે.